Diari Oficial de la Generalitat Valenciana


Sumari del DOGV 3358, del 26-10-1998 (1998/8888)

RESOLUCIÓ de 15 d'octubre de 1998, de la directora general d'Ensenyaments Universitaris i Investigació, per la qual es concedeixen ajudes al transport universitari per a la primera fase del curs 1998/99 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8888


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 15 d'octubre de 1998, de la directora general d'Ensenyaments Universitaris i Investigació, per la qual es concedeixen ajudes al transport universitari per a la primera fase del curs 1998/99 a la Comunitat Valenciana. [1998/X8888]
  
Vista l'Ordre de 25 de juny de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana, número 3.285, de 14 de juliol, per la qual es van convocar ajudes al transport universitari en la Comunitat Valenciana per al curs 1998/99.
  
Vistes les diferents sol·licituds formulades per empreses, ajuntaments i associacions en la proposta elevada per la Comissió d'Avaluació, i d'acord amb el que disposen les bases setena i vuitena de l'esmentada Ordre, en la qual s'estableixen els criteris de valoració de les sol·licituds presentades i la concessió de les ajudes, per delegació del conseller de Cultura, Educació i Ciència, efectuada en l'Ordre de 25 de juny de 1998 (DOGV de 14 de juliol), resolc:
  
Primer
  
Concedir les ajudes al transport universitari corresponent a la primera fase del curs acadèmic 1998/1999, als beneficiaris i en la quantia que s'indica en l'annex I.
  
Segon
  
Denegar les sol·licituds que es relacionen en l'annex II, pels motius que s'hi indiquen.
  
Tercer
  
Les quantitats que han de percebre els beneficiaris es pagaran una vegada haja sigut acreditada la realització de l'activitat que fonamenta la concessió de la subvenció i la seua repercussió en la quantitat a pagar pels alumnes, amb la presentació de la següent documentació original, o fotocòpia compulsada, segons convinga:
  
1. Certificat acreditatiu de trobar-se al corrent de les seues obligacions tributàries i amb la Seguretat Social, d'acord amb l'Ordre de 30 de maig de 1996, de la Conselleria d'Economia i Hisenda.
  
2. Memòria tipus explicativa subscrita pel representant legal de l'entitat beneficiària, de les activitats realitzades, on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servei prestat (rutes, alumnes transportats, descomptes realitzats, punts d'anada i tornada, etc.).
  
3. En el cas que el beneficiari siga un municipi o una associació d'estudiants, hauran d'aportar a més a més les factures amb l'empresa contractista i el contracte firmat amb l'empresa.
  
4. En el cas de línies especials, l'empresa beneficiària aportarà a més a més el contracte firmat amb el col·lectiu que ha contractat el servei especial.
  
5. En cas de línies regulars, l'empresa beneficiària aportarà a més a més, el quadre de tarifes per a universitaris, visat per la Direcció General de Transports.
  
La documentació justificativa de la realització de l'activitat s'haurà de presentar a la Direcció General d'Ensenyaments Universitaris i Investigació entre els dies 5 i 15 de desembre de 1998.
  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.
  
Quart
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Quint
  
La quantia corresponent a la segona fase s'establirà aplicant els criteris aprovats per a la primera fase, per Resolució de la Direcció General d'Ensenyaments Universitaris i Investigació, sempre que existisca consignació pressupostària, i s'haja justificat la primera fase i vist l'informe que, sobre la correcta realització d'esta primera fase porte a cap la Inspecció de Transports o si és procedent qualsevol altre servei d'inspecció a l'efecte establit per a la Conselleria de Cultura, Educació i Ciència.
  
Sisé
  
Contra la present resolució, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua publicació, després d'haver-ho comunicat prèviament a la Conselleria de Cultura, Educació i Ciència, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.